jkorsvik/nowiki_second_scrape_merged huggingface dataset:
Joris Ivens

Joris Ivens, egentlig George Henri Anton Ivens (født 18. november 1898 i Nijmegen, død 28. juni 1989 i Paris) var en nederlandsk filmskaper.Ivens lagde fra 1928 og framover en mengde teknisk nyskapende dokumentarfilmer. På denne tiden grunnla han og sammen med blant andre Menno ter Braak De Nederlandsche Filmliga i Amsterdam. Dette var en organisasjon for filmskapere hvis virksomhet trakk en rekke filmskapere til Nederland. I denne forbindelsen ble Ivens kjent med internasjonale størrelser som Alberto Cavalcanti, René Clair, Sergei Eisenstein, Vsevolod Pudovkin og Dziga Vertov.
Etter tidige eksperimentfilmer som Broen (1928) og Regen (1929) gikk han snart over till å lage politiske dokumentarer, ofte med sterk sosialistisk patos. Blant de første av hans politiske filmer var Heltenes sang (1932), en hyllest til Sovjetunionen, og Misère au Borinage (1933), som skildrer en gruvestreik i belgiske Borinage. Han lagde også filmer om den spanske borgerkrigen, Kina og Kuba etter revolusjonen, samt om Vietnamkrigen. Hans siste film var langfilmen En historie om vinden (1988).
Ivens gav i 1969 ut boken The Camera and I.


== Filmer i utvalg ==
1928: Broen (De Brug)
1929: Regn (Regen)
1932: Heltenes sang (Komsomolsk)
1933: Misère au Borinage
1937: Heltenes sang (Komsomol)
1937: Spansk jord (The Spanish Earth)
1938: The 400 Million
1940: The Power and the Land
1946: Indonesia Calling
1951: Vi ønsker fred (Freundschaft siegt) (med Ivan Pyrjev)
1954: Elvenes sang (Das Lied der Ströme)
1961: Pueblos en Armas (Folkets hær)
1967: Langt fra Vietnam (Loin du Vietnam)
1967: 17. breddegrad - Vietnam i krig (Le dix-septième parallele)
1969: Folket og dets gevær - Folkekrigen i Laos (Le Peuple et ses fusils)
1976: Hvordan Yu Kong flyttet fjellene (Regards sur une revolution: Comment Yukong deplaca des montagnes)
1988: En historie om vinden (Une histoire de vent)


== Referanser ==


== Eksterne lenker ==
(en) Joris Ivens på Internet Movie Database 
(sv) Joris Ivens i Svensk Filmdatabas 
(da) Joris Ivens på Filmdatabasen 
(fr) Joris Ivens på Allociné 
(en) Joris Ivens på AllMovie 
(en) Joris Ivens hos The Movie Database
Regnmakeren (roman)

Regnmakeren er et rettsdrama av John Grisham, publisert som roman av Doubleday i 1995. Romanen ble filmatisert av Francis Ford Coppola i 1997.


== Handlingsreferat ==
Rudy Baylor skal snart bli uteksaminert fra Memphis State Law School. Han sikrer seg en stilling hos et advokat-firma i Memphis, men han mister snart jobben når firmaet blir kjøpt opp av det større advokat-firmaet Tinley Britt i Memphis. Som et av de få medlemmene i klassen hans uten jobb, blir en desperat Rudy introdusert for J. Lyman Bruiser Stone, som gjør Rudy til sin medarbeider. Rudy blir ansatt til å jakte på potensielle klienter ved det nærmeste sykehuset og melde dem til rettssaker for erstatning etter personlige skader. Rudy blir snart introdusert for Deck Shifflet, som aldri har klart å bestå advokat-eksamen selv om han har forsøkt seks ganger.
Rudy får snart tak i to klienter. Den ene er hans nye eldre utleier, som trenger et revidert testamente. Den andre klienten er en fattig familie, Dot og Buddy Black, hvis sak kan være verdt flere millioner dollar. Ettersom Stone snart risikerer å bli raidet av politiet og FBI, oppretter Rudy og Deck deres egen advokat-praksis tar opp søksmål på vegne av Black-familien, hvis alvorlig leukemi-syke sønn, Donny Ray, kunne ha blitt reddet av en beinmarg-transplantasjon fra som hans identiske tvillingbror som var en perfekt match. Prosedyren burde blitt dekket, og betalt for, av forsikringsselskapet Great Benefit Life Insurance, men de nektet å betale.
Rudy, som nettopp har bestått sin advokat-eksamen, men har aldri argumentert en sak foran en dommer eller jury. Han står nå opp mot langt mer erfarne og hensynsløse advokater fra Tinley Britt, ledet av Leo F. Drummond. På sin side har Rudy flere støttespillere og en sympatisk, nyoppnevnt dommer. Samtidig som han forbereder saken ved det lokale sykehuset, møter han og blir senere forelsket i Kelly Riker, en ung kone som kom seg etter skader som ektemannen hennes Cliff påførte henne.
Men Donny Ray dør, rett før saken skal stå for retten. Rudy avdekker en ordning med Great Benefit for å nekte alle krav som sendes inn, uavhengig av om de er gyldige eller ikke. Great Benefit slipper ofte å betale fordi den forsikrede som regel ikke forsøker å konsultere noen advokat, fordi dette koster for mye penger for klientene deres. En tidligere ansatt fra Great Benefit vitner om at denne ordningen genererte en ekstra inntekt på 40 millioner dollar for forsikringsselskapet.


== Referanser ==
Langt fra Vietnam

Langt fra Vietnam, (originaltittel: Loin du Vietnam) er en fransk episodisk dokumentarfilm fra 1967 regissert av Joris Ivens, William Klein, Claude Lelouch, Agnès Varda, Jean-Luc Godard, Chris Marker og Alain Resnais.


== Bakgrunn ==
Mot slutten av 1966 samlet Chris Marker en rekke venner som i likhet med ham selv ønsket å lage en film til støtte for det vietnamesiske folkets kamp. Marker foretrakk som regel å holde seg i bakgrunnen og trekke i trådene, og dette ble rollen hans også i dette prosjektet. Han ble koordinator mens de andre regisserte hver sin del av filmen.
Etter flere gruppemøter startet realiseringen av filmprosjektet. Opptakene ble gjort gjennom året 1967, regissører var Claude Lelouch, Agnès Varda, Joris Ivens og Michèle Ray. Med seg på laget hadde de om lag to hundre filmfolk som stilte opp til frivillig, ulønnet innsats i den grad de var i stand til det.
Klipperen Jacqueline Meppiel hadde hovedansvaret for det tekniske arbeidet, og Andréa Haran stod for det administrative.
I tillegg medvirket en rekke andre kunstnere: designerne Folon og Roland Topor, musikerne Michel Legrand, André Delvaux, Michel Fano og Barney Willen, koreografen Maurice Béjart, fotografene Roger Pic, Marc Riboud og Bernard Couret, manusforfatterne Jacques Sternberg, Jorge Semprun, Jean Cayrol og François Maspéro, samt journalistene Anne Philipe, Jean Lacouture og Carlos Franqui.
De totale kostnadene beløp seg til 450 000 francs (som gikk til innkjøp av råfilm, utstyr, labarbeid og reisekostnader), noe som tilsvarer 561 000 euro (verdi per 2015).


== Referanser ==


== Eksterne lenker ==
(en) Langt fra Vietnam på Internet Movie Database 
(sv) Langt fra Vietnam i Svensk Filmdatabas 
(fr) Langt fra Vietnam på Allociné 
(nl) Langt fra Vietnam på MovieMeter 
(en) Langt fra Vietnam på AllMovie 
(en) Langt fra Vietnam på Rotten Tomatoes
Hiroshima, min elskede

Hiroshima, min elskede , (originaltittel: Hiroshima mon amour) er en fransk drama fra 1959 regissert av Alain Resnais, og med manus skrevet av Marguerite Duras.


== Handling ==
En utvidet prolog viser en mann og en kvinne som omfavner hverandre midt i fallende aske. En kvinne-stemme forteller at hun var vitne til ødeleggelsene forårsaket av atombomben over Hiroshima, den 6. august 1945. Men en mannlig stemme tilbakeviste kvinnens påstander, og sier at hun ikke var vitne til noe som helst. Kvinnen og mannen fortsetter å være uenige med hverandre, ettersom nyhetsopptak fra angrepet blir vist sammen med opptak av ofrene, nye krigsminner og nye bygninger som blir reist i Hiroshima etter krigen.
Elle står på en hotell-balkong i Hiroshima, med utsikt over resten av byen. Hun går inn igjen for å se kjæresten Lui, som sover naken på sengen deres. Han våkner, og de to begynner dagen. Elle går på jobb ved et film-sett for en antikrigsfilm, og Lui reiser til et museum som handler om andre verdenskrig før han skal besøke det samme film-settet. Gjennom hele filmen diskuterer Elle og Lui videre om hukommelse og glemsomhet, samtidig som Elle forbereder seg på å komme tilbake til Frankrike - og hun ønsker å avslutte deres korte forhold.
Den kvelden går Elle og Lui til en restaurant, og diskuterer deres grumsete fortid. Elle vokste opp i den franske byen Nevers som var under tysk okkupasjon under andre verdenskrig. Hun blir forelsket i en ung tysk soldat, og de to la planer om å flykte. Men den tyske soldaten ble skutt og drept samme dag som Nevers ble frigjort av de allierte. Lui ble født i Hiroshima, havnet som vernepliktig i Den keiserlige japanske hær under verdenskrigen. Men han var bortreist når atombomben falt, og utslettet resten av familien hans. Han kom tilbake til Hiroshima etter verdenskrigen og begynte som arkitekt, i løpet av denne tiden giftet han seg også.


== Medvirkende ==
Emmanuelle Riva - Elle
Eiji Okada - Lui
Bernard Fresson as L'Allemand
Stella Dassas - La Mère
Pierre Barbaud - Le Père


== Referanser ==


== Eksterne lenker ==
(en) Hiroshima, min elskede på Internet Movie Database 
(no) Hiroshima, min elskede hos Filmfront 
(sv) Hiroshima, min elskede i Svensk Filmdatabas 
(da) Hiroshima, min elskede i Danmark Nationale Filminstitut 
(fr) Hiroshima, min elskede på Allociné 
(nl) Hiroshima, min elskede på MovieMeter 
(en) Hiroshima, min elskede på AllMovie 
(en) Hiroshima, min elskede på Turner Classic Movies 
(en) Hiroshima, min elskede på Rotten Tomatoes
Protostrigidae

Protostrigidae er en utdødd familie av ugler (Strigiformes). Fossilene ble oppdaget i Tyskland (oligocen), Mongolia (eocene), og California og Wyoming i USA (begge fra eocene) og er datert til omkring 50,3–28,4  Ma. Det er gjort seks ulike funn om har blitt plassert i de to slektene Eostrix og Protostrix.Protostrigidae er søstergruppen til Bradycnemidae  (sen kritt, cirka 71–65 Ma), Heterostrigidae (33,9–28,4 Ma) og Sophiornithidae (58,7–55,8 Ma), samt de to eksisterende familiene Strigidae (uglefamilien) og Tytonidae (tårnuglefamilien).


== Referanser ==


== Eksterne lenker ==
(en) Protostrigidae i Global Biodiversity Information Facility 
Protostrigidae – detaljert informasjon på Wikispecies
Sabine Haudepin

Sabine Haudepin (født 19. oktober 1955 i Montreuil i Seine-Saint-Denis) er en fransk skuespillerinne. Hun har spilt i mer enn 50 filmer siden 1962.


== Filmer i utvalg ==
1962 To menn og en kvinne
1964 Din myke hud
1974 Sweet Movie
1978 Ta din eksamen først
1980 Siste trikk
1980 Hôtel des Amériques
1983 La bête noire
1984 Er det min - eller din - kone?
1986 Max, min kjære
1989 Force majeure


== Eksterne lenker ==
(en) Sabine Haudepin – kategori av bilder, video eller lyd på Commons 
(en) Sabine Haudepin på Internet Movie Database 
(sv) Sabine Haudepin i Svensk Filmdatabas 
(fr) Sabine Haudepin på Allociné 
(en) Sabine Haudepin på AllMovie 
(en) Sabine Haudepin hos The Movie Database
Sjøbergmarsjen

Sjøbergmarsjen er en årlig minnemarsj som blir arrangert av Norske Reserveoffiserers Forbund Sør-Helgeland. Turen går fra Austerfjorden innerst i Vistenfjorden og over fjellet til Eiterådalen i Mosjøen. Den første marsjen ble arrangert 11. august 1984, og har vært en fast marsj i august hvert år. Løypa er ca. 25 km lang og høyeste punkt er på 900 moh.
Fram til 2015 kunne man velge hvilken vei man ville gå, men under turen i 2016 var det kun fra Eiterådalen og over til Austerfjorden. Grunnen var at Norske Reserveoffiserers Forbund trakk seg, slik at det kun var Vevelstad kommune og Bønå Gård som var arrangører.
Hovedformålet ved å arrangere denne marsjen er for å minnes motstandsfolket og kaptein Birger Sjøberg.


== Referanser ==


== Kilder ==
http://www.turkarthelgeland.no/sjoebergmarsjen.5198541-234361.html
http://bronn.no/lomsdal/index.php/enestaende-vernehistorie/visten-1942-1944
https://web.archive.org/web/20160116034957/http://sjobergmarsjen.com/s1.pdf
http://www.banett.no/sport/2016/06/22/Sj%C3%B8bergmarsjen-blir-enveiskj%C3%B8rt-12925884.ece
Kate Bolduan

Katherine Jean «Kate» Bolduan (født 28. juli 1983 i Goshen i Indiana i USA) er en amerikansk journalist og fjernsynsprogramleder. Hun leder At This Hour with Berman and Bolduan, sammen med John Berman, og State of the Race with Kate Bolduan hver ukedag på CNN International.
Bolduan tok en bachelorgrad i journalistikk ved George Washington University, der hun var med på volleyballaget og i studentforeningen Phi Beta Kappa.
I 2011 ble hun kåret til et av verdens 50 vakreste mennesker av avisen The Hill.


== Referanser ==


== Eksterne lenker ==
(en) Kate Bolduan – kategori av bilder, video eller lyd på Commons 
(en) Kate Bolduan på Internet Movie Database 
(en) Kate Bolduan på Twitter 
(en) Kate Bolduan på Facebook 
(en) Kate Bolduan på Instagram
Flax Tracks

Flax Tracks er et musikkalbum med Flax. Albumet ble utgitt i 1986.


== Sporliste ==
«I'm Not Your Man» (Eric Wilcock/Hermod Falch/John Hesla)
«The DJ's Last Waltz» (Eric Wilcock/Hermod Falch/John Hesla/Lars Hesla)
«Going Nowhere» (Eric Wilcock/John Hesla)
«Come Down to See You» (Eric Wilcock/John Hesla)
«Give Me More» (Eric Wilcock/John Hesla)
«Uptown» (Eric Wilcock/Hermod Falch/John Hesla)
«Taken In» (Eric Wilcock/Hermod Falch/John Hesla)
«No News Is Good News» (Eric Wilcock/Hermod Falch/John Hesla)
«Refugee» (Eric Wilcock/Lars Hesla)
«Make It Last» (Eric Wilcock/Jørun Bøgeberg/Willy Bendiksen)
«De La Trondheim» (Hermod Falch/John Hesla/Lars Hesla/Willy Bendiksen/Jørun Bøgeberg)


== Medvirkende ==


=== Flax ===
Hermod Falch - sang, låtskriver, produsent
John Hesla - gitarer, munnspill, kor, låtskriver, produsent
Lars Hesla - keyboard, låtskriver
Jørun Bøgeberg - bass, kor, låtskriver
Willy Bendiksen - trommer, låtskriver


=== Øvrige medvirkende ===
Rolf Kjernet - produsent, tekniker, remix
Jan Dahlen - kor
Stein Johnsen - kor
Arvid Esperø - tekniker
Ingar Helgesen - tekniker
Bjørn Lillehagen - tekniker
Erling Jørgensen - tekniker
Arnfinn Eimhjellen - coverdesign


== Eksterne lenker ==
Flax Tracks
Menyllus

Menyllus er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Nokså store, avlange, brunspraglete trebukker, dekkvingene oftest med tegninger. Antennene er nokså kraftige og vanligvis omtrent så lange som kroppen. Pronotum har omtrent rette sider uten tenner. Dekkvingene er litt avsmalnende bakover.


== Levevis ==
Disse billene har larver som lever i død ved.


== Utbredelse ==
Slekten er utbredt i Australia.


== Systematisk inndeling ==
Artene blir ofte plassert i den store slekten Rhytiphora.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Pteropliini Thomson, 1860
Slekten Menyllus Pascoe, 1864
Menyllus maculicornis Pascoe, 1864
Menyllus rotundipennis Breuning, 1968


== Kilder ==
Liste over slektene
Katalog over gruppen


== Eksterne lenker ==
Bilder av artene Arkivert 20. oktober 2016 hos Wayback Machine.
(en) Menyllus i Global Biodiversity Information Facility 
(en) Menyllus hos NCBI 
(en) Pteropliini – kategori av bilder, video eller lyd på Commons
Minus One, Memory of John Hesla

Minus One, Memory of John Hesla er en musikk-EP med Flax. EP-en ble utgitt i november 2015 og er til minne om John Hesla som døde av kreft høsten 2014.


== Sporliste ==
«Running For You» (Eric Wilcock/Hermod Falch/John Hesla/Lars Hesla/Willy Bendiksen/Jørun Bøgeberg) 4:28
«Refugee» (Eric Wilcock/Lars Hesla/John Hesla/Hermod Falch) 3:29
«Going Nowhere» (Eric Wilcock/Lars Hesla/John Hesla/Hermod Falch) 3:58
«I'm Not Your Man» (Eric Wilcock/Lars Hesla/John Hesla/Hermod Falch) 4:16


== Medvirkende ==


=== Flax ===
Hermod Falch - sang, låtskriver, produsent
John Hesla - gitarer, låtskriver, produsent
Lars Hesla - keyboard, låtskriver
Jørun Bøgeberg - bass, låtskriver
Willy Bendiksen - trommer, låtskriver


=== Øvrige medvirkende ===
Nils Harald Mæhlum - remastering, miksing
Dag Bøgeberg - frontfoto
Kåre Eide - bakgrunnsfoto


== Eksterne lenker ==
Minus One, Memory of John Hesla
Thomas Selfridge

Thomas Etholen Selfridge (født 8. februar 1882 i San Francisco, død 17. september 1908 i Fort Myer) var en amerikansk offiser (løytnant) og den første person i verden som omkom etter et havari med et motordrevet fly.Selfridge ble uteksaminert sammen med Douglas MacArthur fra United States Military Academy i West Point 1903. Han ble plassert i den aeronautiska avdelingen ved US Army signal corps ved Fort Meyer Virginia. Der var han en av tre piloter som ble utdannet på arméens første luftskip Dirigible Nr 1, som var  blitt kjøpt fra Thomas Scott Baldwin i juli 1908. Han var statens representant og sekretær i Alexander Graham Bells utviklingsteam for flyforskning Aerial Experiment Association (AEA)
Han fløy første gangen 6. desember 1907 i Nova Scotia Canada med Bells Cygnet hvor han nådde 51 meter over bakken. Flyturen varte 7 minutter. Han fikk selv prøve Frederick W. Baldwins farkost, som han fløy ca. 30 meter i en halv meters høyde.
Som konstruktør skapte han flyet Red Wing som ble Aerial Experiment Associations første motordrevne fly. Første flygningen med flyet ble gjennomført av piloten Frederick W. Baldwin ifra isen på Keuka Lake 12. mars 1908. Under landing ble flyet ødelagt . Etter reparasjoner fløy flyet ytterligere en gang 17. mars 1908, men denne gang totalhavarerte flyet.
I august 1908 gjennomgikk han sammen med løytnantene Frank P. Lahm og Benjamin Foulois utdannelse for å føre luftskip. Farkosten som var innkjøpt av US Army i juli 1908 skulle flys fra Fort Omaha i Nebraska til utstillingen Missouri State Fair i Saint Joseph i Missouri med Foulois og Selfridge som piloter. Men samtidig som utstillingen varte var den meningen at Orville Wright skulle demonstrere og gjennomføre flyoppvisning med Flyer IV ved Fort Myer i [Virginia]]. Selfridge som var mer interessert i fly enn luftskip bad om å få slippe flygningen med luftskipet for å i stedet dra til Fort Myer for å beskue Wrights flygning. 
Han fikk reise og da Wright kom til Fort Myer bad Selfridge å få følge med som passasjer under flygning. Med Orville Wright som pilot startet de 17. september 1908. De sirklet rundt Fort Myer fire og en halv runde cirka 45 meters høyde. Halvveis under den femte runden røk høyre propell og de mistet trekk-kraft. Flyet vibrerte og propellbladet traff et stag som bar høydrdroret, og flyet rettet snuten mot bakken. Wright lyktes slå av motoren og glidefløy cirka 23 meter før flyet traff bakken med snuten først.
Da flyet traff bakken ble både Wright og Selfridge kastet mot flyets stag. Selfridge traff en av tverrbjelkene med hodet. Han ble ført fra havaristedet 
til forlegningens sykestue hvor han senere døde uten å ha kommet til bevissthet. Orvilles skader var alvorlig, men ikke livstruende. Han fikk brukne ribbben og tilbragt syv uker på sykehus.
Selfridge ble begravd på Æresgravlunden i Arlington.


== Referanser ==
Sophiornithidae

Sophiornithidae er en utdødd familie av ugler (Strigiformes). Fossilene er oppdaget i tre funn, gjort i Frankrike (2) og Tyskland (1), som dateres til 58,7–55,8 Ma. Familien ble plassert i Strigiformes av C. Mourer-Chauviré (1994).
Sophiornithidae er søstergruppen til Bradycnemidae  (sen kritt, cirka 71–65 Ma), Heterostrigidae (33,9–28,4 Ma) og Protostrigidae (50,3–28,4 Ma), samt de to eksisterende familiene Strigidae (uglefamilien) og Tytonidae (tårnuglefamilien).


== Referanser ==


== Eksterne lenker ==
(en) Sophiornithidae i Encyclopedia of Life 
(en) Sophiornithidae i Global Biodiversity Information Facility 
(en) Sophiornithidae hos Fossilworks 
(en) Kategori:Sophiornithidae – bilder, video eller lyd på Wikimedia Commons
FK Ufa

FK Ufa er en russisk fotballklubb fra byen Ufa i Republikken Basjkortostan 1200 km øst for Moskva. Klubben spiller i den øverste divisjonen i Russland.


== Historie ==
Klubben ble grunnlagt i 2010, og spiller sine hjemmekamper på BetBoom Arena som har en tilskuerkapasitet på 15 234.


== Spillerstall ==
Oppdatert 18. mai 2022.


=== Utlånte spillere ===


== Referanser ==


== Eksterne lenker ==
(ru) Offisielt nettsted 
(en) FC Ufa – kategori av bilder, video eller lyd på Commons
FK Ural Jekaterinburg

FK Ural Jekaterinburg er en russisk fotballklubb fra byen Jekaterinburg 1667 km øst for Moskva. Klubben spiller i den øverste divisjonen i Russland.


== Historie ==
Klubben ble grunnlagt i 1930, og spiller sine hjemmekamper på SKB-Bank Arena som har en kapasitet på 10 000.


== Spillerstall ==
Oppdatert 19. mai 2022.


=== Utlånte spillere ===


== Referanser ==


== Eksterne lenker ==
(en) Offisielt nettsted 
(en) FC Ural Sverdlovsk Oblast – kategori av bilder, video eller lyd på Commons
Christopher Blom (1739–1803)

Christopher Christophersen Blom (født 1739 på Bjåland i Lårdal, død 1. oktober 1803 i Skien) var en norsk skipsfører, skipsreder og kjøpmann i Skien.
Han tilhørte slekten Blom og var sønn av lensmann i Lårdal Christopher Christophersen Blom (1703–1757) og sønnesønn av lensmann Christopher Fredriksen Blom. Hans yngre bror var skipsreder og kjøpmann i Skien Hans Christophersen Blom (f. 1744).
Han dro til sjøs og var i 1770 blitt skipper i Skien, og førte skip eid av Jacob Cudrio i Langesund. Senere slo han seg ned som kjøpmann i Skien, hvor han ble meget velstående. Der bodde han i den såkalte Christopher Bloms gård i Prinsens gate, på skrått overfor Altenburggården.Slektningen Ole Paus, som var sønn av hans fetter, ble som barn tatt opp i huset hos Christopher Blom og lært opp i skipperyrket av ham.


== Referanser ==
Makoura Keita

Makoura Keita (født 1. november 1994) er en guineansk friidrettsutøver som konkurrerer i sprintløp.
Hun representerte Guinea under Sommer-OL 2016 i Rio de Janeiro, der hun ble utslått i den innledende runden på 100 meter.


== Referanser ==


== Eksterne lenker ==
(en) Makoura Keita – Olympedia 
(en) Makoura Keita – Sports-Reference (OL-resultater – arkivert) 
(en) Makoura Keita – World Athletics
Shirin Akter

Shirin Akter (født 12. oktober 1994) er en bangladeshisk friidrettsutøver som konkurrerer i sprintløp.
Hun representerte Bangladesh under Sommer-OL 2016 i Rio de Janeiro, der hun ble utslått i den innledende runden på 100 meter.


== Referanser ==


== Eksterne lenker ==
(en) Shirin Akter – Olympedia 
(en) Shirin Akter – Sports-Reference (OL-resultater – arkivert) 
(en) Shirin Akter – Commonwealth Games Federation 
(en) Shirin Akter – World Athletics
Mariana Cress

Mariana Cress (født 12. august 1998) er en friidrettsutøver fra Marshalløyene som konkurrerer i sprintløp.
Hun representerte Marshalløyene under Sommer-OL 2016 i Rio de Janeiro, der hun ble utslått i den innledende runden på 100 meter.


== Referanser ==


== Eksterne lenker ==
(en) Mariana Cress – Olympedia 
(en) Mariana Cress – Sports-Reference (OL-resultater – arkivert) 
(en) Mariana Cress – World Athletics
Liliana Neto

Liliana Neto (født 29. januar 1997) er en angolansk friidrettsutøver som konkurrerer i sprintløp.
Hun representerte Angola under Sommer-OL 2016 i Rio de Janeiro, der hun ble utslått i den innledende runden på 100 meter.


== Referanser ==


== Eksterne lenker ==
(en) Liliana Neto – Olympedia 
(en) Liliana Neto – Sports-Reference (OL-resultater – arkivert) 
(en) Liliana Neto – World Athletics